مفتي ولايه ڤرسكوتوان داتوق دوكتور ذوالكفلي محمد البكري بركات دالم مندڤني ايسو ترسبوت اومت إسلام خصوصڽ نتيزن ڤرلو منظاهيركن اخلاق مسلم ترڤوجي دان ايميج يڠ بايق.
"چونتوهيله سماڠت محبه دان كماتڠن مشاركت سراوق يڠ چوكوڤ ممليهارا سماڠت ڤرڤادوان والاوڤون بربيذا اڬام بڠسا دان بودايا.
"سسوڠڬوهڽ كڤوتوسن اين بوكنله ساتو كمنڠن تتاڤي ساتو رواڠ ماس يڠ دبريكنڽ اونتوق كيت لبيه منكوني تدبير اوروس إسلام يڠ دعملكن دان ممڤركاس اوسها دعوه دان ڤنرڠن كڤد مشاركت مسلم دان جوڬ بوكن مسلم" كاتاڽ منروسي كپاتان دفيسبوک سمالم.
محكمه ڤرسكوتوان دكوچيڠ سمالم سچارا سبولت سوارا مموتوسكن اونتوق منولق ڤرموهونن امڤت اينديۏيدو مسلم يڠ ايڠين منوكر اڬام سلڤس منداڤتي محكمه شريعه سراوق ممڤوپاي بيدڠ كواس اونتوق مندڠر ڤرموهونن كلوار اڬام سڤرتي يڠ ترمقطوب دالم اوردينن مجليس إسلام سراوق 2001.
منوروت ذوالكفلي كڤوتوسن ترسبوت اداله امت ڤنتيڠ باڬي ممڤربايقي ڤرسيڤسي دان مڠيعتراف كدودوقن محكمه شريعه دمليسيا يڠ دأڠڬڤ لبيه رنده درڤد محكمه سيۏيل سدڠكن ڤرلمباڬان ڤرسكوتوان تله منجامين بيدڠ كواس ايكسكلوسيف محكمه شريعه يڠ دلقساناكن مڠيكوت نڬري.